b'\n_START_ARTICLE_\n\xc5\xa0ekalim\n_START_PARAGRAPH_\n\xc5\xa0ekalim (hebrejsko \xd7\xa9\xd7\xa7\xd7\x9c\xd7\x99\xd7\x9d, \xc5\xa1ekalim, slovensko \xc5\xa1ekeli) je \xc4\x8detrta razprava drugega dela (reda) Mi\xc5\xa1ne z naslovom Seder Moed (Red praznovanj)._NEWLINE_Razprava vsebuje osem poglavij, ki govorijo o poreklu obveze pla\xc4\x8devanja \xc5\xa1ekela jeruzalemskemu templju  (hebrejsko \xd7\x91\xd7\x99\xd7\xaa \xd7\x94\xd7\x9e\xd7\xa7\xd7\x93\xd7\xa9, tempelj). V razpravi so tudi pojasnila o zakladnici, blagajnah v templju, delitvi tempeljskega davka, dolo\xc4\x8dila o premestitvi skrinje zaveza po uni\xc4\x8denju prvega templja ter o \xc4\x8disto\xc4\x8di in ne\xc4\x8disto\xc4\x8di v templju._NEWLINE_V Babilonskem  Talmudu razprava nima gemare (razlage), v Jeruzalemskem pa je ena sama gemara, ki se je kasneje pogosto tiskala tudi v Babilonskem Talmudu.'